
ΤΕΥΧΟΣ ΔΕΥΤΕΡΟ 


Αρ 


. Φύλλου 365 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής απογευματινής εργασί¬ 
ας με αμοιβή υπαλλήλων των Υπηρεσιών της Πε¬ 
ριφερειακής Ενότητας Ξάνθης της ΠΑΜ-Θ για το 
έτος 2018. 

2 Καθορισμός κατ' αποκοπή χορηγήματος καθαρι¬ 
ότητας του Περιφερειακού Επιμορφωτικού Κέ¬ 
ντρου (Π.Ε.Κ.) Ιωαννίνων για το έτος 2018. 


ΑΠΟΦΑΣΕΙΣ 

Αριθμ. 182375/ΞΔΔΟ/ 6047 (1) 

Καθιέρωση υπερωριακής απογευματινής εργα¬ 
σίας με αμοιβή υπαλλήλων των Υπηρεσιών της 
Περιφερειακής Ενότητας Ξάνθης της ΠΑΜ-Θ για 
το έτος 2018 . 

Η ΕΚΤΕΛΕΣΤΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 159,242,253 και 282 του 
ν. 3852/ΦΕΚ87/τ.Α'/07.06.2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του π.δ. 144/2010 (ΦΕΚ 237/τ.Α727-12-2010) 
«Οργανισμός της Περιφέρειας Ανατολικής Μακεδονίας 
και Θράκης». 

3. Τις διατάξεις του άρθρου 20 του ν. 4354/2015 (ΦΕΚ 176/ 
τ.Α'/16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

4. Τηνυπ'αριθ.πρωτ. 2/31029/ΔΕΠ/6-5-2016 (ΑΔΑ:ΩΑ9ΣΗ- 
0ΝΜ) εγκύκλιο του Υπουργείου Οικονομικών/ Γενικού 
Λογιστηρίου του Κράτους, με θέμα: «Παροχή οδηγιών 
για την εφαρμογή των διατάξεων του Κεφαλαίου Β'του 
ν. 4354/2015 (176/Α')». 

5. Την υπ'αριθ. Δ.Δ.οικ.5521/01 -10-2014 (ΦΕΚ 1403/ 
τ.Γ /2014) απόφαση του Περιφερειάρχη Α.Μ.Θ. «Δι¬ 
ορισμός Εκτελεστικού Γραμματέα» στην Περιφέρεια 


Α.Μ.Θ. και την υπ' αριθμ.Δ.Δ.941/28-2-2017 (ΦΕΚ 111/ 
τ.ΥΟΔΔ/9.3.2017) απόφαση του Περιφερειάρχη Α.Μ.Θ., 
με την οποία διορίστηκε εκ νέου η ίδια Εκτελεστική Γραμ¬ 
ματέας στην Περιφέρεια Α.Μ.Θ. 

6. Την υπ'αριθ. Δ.Δ.οικ.8096/28-12-2017 (ΦΕΚ4755/Β7 
29.12.2017) απόφαση του Περιφερειάρχη Α.Μ.Θ. («Με¬ 
ταβίβαση αρμοδιοτήτων στον Εκτελεστικό Γραμματέα 
Περιφέρειας Ανατολικής Μακεδονίας και Θράκης»). 

7. Την ανάγκη κάλυψης εποχικών, εκτάκτων κι επει- 
γουσών υπηρεσιακών αναγκών για το έτος 2018 α) του 
Γραφείου του Αντιπεριφερειάρχη Περιφερειακής Ενό¬ 
τητας Ξάνθης, β) της Δ/νσης Αγροτικής Οικονομίας και 
Κτηνιατρικής Π.Ε. Ξάνθης, γ) της Δ/νσης Ανάπτυξης Π.Ε. 
Ξάνθης, δ) της Δ/νσης Δημόσιας Υγείας και Κοινωνικής 
Μέριμνας Π.Ε. Ξάνθης, ε) της Δ/νσης Μεταφορών Π.Ε. 
Ξάνθης, στ) της Δ/νσης Τεχνικών Έργων Π.Ε. Ξάνθης, 
ζ) του Τμήματος Περιβάλλοντος και Υδροοικονομίας 
Π.Ε. Ξάνθης η) τουΤμήματος Πολιτικής Προστασίας Π.Ε. 
Ξάνθης και θ) του Γραφείου ΠΑΜ-ΠΣΕΑ Π.Ε. Ξάνθης, δε¬ 
δομένου ότι υπάρχει σοβαρότατη έλλειψη προσωπικού 
για την στελέχωση των Υπηρεσιών της Περιφερειακής 
Ενότητας Ξάνθης, αυξημένες αρμοδιότητες και μεγάλος 
όγκος εργασίας. 

8. Το γεγονός ότι για την αντιμετώπιση των παραπάνω 
εκτάκτων υπηρεσιακών αναγκών οι υπάλληλοι ασχολή¬ 
θηκαν και εξακολουθούν να ασχολούνται και πέραν του 
κανονικού τους ωραρίου εργασίας, δεδομένου ότι δεν 
είναι δυνατόν να διεκπεραιωθούν οι εργασίες εντός του 
κανονικού ωραρίου εργασίας. 

9. Το γεγονός ότι για την παραπάνω υπερωριακή απα¬ 
σχόληση έχουν προβλεφθεί σχετικές πιστώσεις στον 
Προϋπολογισμό του οικονομικού έτους 2018 της Περι¬ 
φερειακής Ενότητας Ξάνθης στους Ειδικούς Φορείς και 
ΚΑΕ 2072.0511.0001,2151.0511.0001,2291.0511.0001, 
2292.0511.0001, 2311.0511.0001, 2351.0511.0003, 
2391.0511.0001, εγκρίνουμε: 

Την καθιέρωση υπερωριακής εργασίας με αμοιβή, καθ' 
υπέρβαση του υποχρεωτικού ωραρίου εργασίας, για 
τις απογευματινές ώρες, για συνολικά εκατόν δεκατρείς 
(113) υπαλλήλους των Υπηρεσιών της Περιφερειακής 
Ενότητας Ξάνθης της ΠΑΜ-Θ, για το χρονικό διάστη¬ 
μα από της δημοσίευσης της παρούσας σε ΦΕΚ και έως 
31-12- 2018 ως εξής: α) για μέχρι εκατόν είκοσι (120) 
ώρες συνολικά για τον καθένα για το Α' Εξάμηνο του 2018 

και β) για μέχρι εκατόν είκοσι (120) ώρες συνολικά για τον 
καθένα για το Β' Εξάμηνο του 2018 και για τους λόγους 
που αναφέρονται παρακάτω: 

α) Γραφείο Αντιπεριφερειάρχη Π.Ε. Ξάνθης 

Είναι υπεύθυνο για την οργάνωση και εκτέλεση συσκέ¬ 
ψεων, ημερίδων και εκδηλώσεων εορτασμού εθνικών 
εορτών, ημερών μνήμης και άλλων που έχουν επίσημα 
θεσμοθετηθεί (28η Οκτωβρίου, 25η Μαρτίου, ημέρα Μα¬ 
κεδονικού Αγώνα, ημέρα μνήμης εθνικών ευεργετών, 
ημέρα Εορτασμού των Εθνικών Αγώνων και της Εθνικής 
Αντίστασης κατά του ναζισμού και του φασισμού, ημέρα 
ενόπλων δυνάμεων, ημέρα εθνικής αντίστασης, ημέρα 
μνήμης της γενοκτονίας των Ελλήνων του Πόντου, ημέρα 
μνήμης της γενοκτονίας των Ελλήνων της Μικράς Ασίας, 
ημέρα μνήμης της γενοκτονίας των Αρμενίων, ημέρα 
μνήμης της σφαγής των κατοίκων του Καρυόφυτου από 
Βουλγάρικα στρατεύματα κατοχής το 1944). 

β) Δ/νση Αγροτικής Οικονομίας και Κτηνιατρικής Π.Ε. 
Ξάνθης 

1. Τμήμα Κτηνιατρικής: 

I. Αντιμετώπιση Επιζωοτιών: 

Αντιμετώπιση, έλεγχος και εκρίζωση επιζωοτικών 
νοσημάτων, όπως η Ευλογιά των προβάτων, ο καταρ¬ 
ροϊκός Πυρετός, η Οζώδης Δερματίτιδα των βοοειδών 
κλπ, κρούσματα των οποίων μπορεί να εκδηλωθούν 
οποτεδήποτε και είναι αδύνατον να προβλεφθούν από 
την Υπηρεσία, ως ακολούθως: 

• Κλινική και επιδημιολογική διερεύνηση των κτηνο- 
τροφικών εκμεταλλεύσεων, λήψη και αποστολή δειγμά¬ 
των παθολογικού υλικού (αίματος, βλεννογόνων, δέρμα¬ 
τος κλπ) για εργαστηριακή εξέταση, με την εμφάνιση ή 
την υποψία εμφάνισης κρούσματος επιζωοτικού νοσή¬ 
ματος, για την έγκαιρη διάγνωσή του. 

• Εφαρμογή των νομοθετημένων «Σχεδίων Έκτακτης 
Ανάγκης» για τον έλεγχο και την εκρίζωση των ως άνω 
αναφερομένων νοσημάτων και την προστασία της Υγεί¬ 
ας των ζώων, με την εμφάνιση ή με την υποψία εμφάνι¬ 
σης κρούσματος επιζωοτικού νοσήματος και την λήψη 
όλων των απαιτούμενων μέτρων, όπως: α) άμεση ενη¬ 
μέρωση των κτηνοτροφών, β) καταγραφή, μεταφορά, 
θανάτωση, ταφή ή αποτέφρωση των προσβληθέντων 
ζώων, γ) διενέργεια του καθαρισμού και των απολυ¬ 
μάνσεων των προσβεβλημένων εκτροφών, δ) έλεγχος 
τήρησης των περιοριστικών μέτρων (όπως απαγόρευση 
μετακινήσεων ζώντων ζώων, διακίνησης προϊόντων ζω¬ 
ικής προέλευσης, χορτονομής κλπ). 

• Εφαρμογή επείγοντος εμβολιασμού στα ευαίσθητα 
είδη όπου προβλέπεται. 

II. Επίσημοι έλεγχοι στα τρόφιμα ζωικής προέλευσης 

Διενέργεια των πάσης φύσεως κτηνιατρικών ελέγχων 

στις εγκαταστάσεις παραγωγής, επεξεργασίας και διάθε¬ 
σης τροφίμων ζωικής προέλευσης, όλες τις ημέρες και 
ώρες λειτουργίας των εγκαταστάσεων και των σημείων 
διάθεσης, για την προστασία της Δημόσιας Υγείας, ως 
ακολούθως: 

1) έλεγχοι για διαπίστωση της καταλληλότητας και 
ασφάλειας των τροφίμων ζωικής προέλευσης και την 
λήψη και αποστολή δειγμάτων για εργαστηριακή εξέτα¬ 
ση. Οι έλεγχοι θα διενεργούνται κυρίως εκτός ωραρίου 


εργασίας και θα είναι αιφνίδιοι, για να είναι αποτελεσμα¬ 
τικοί και να μην ακυρώνεται ο σκοπός τους. 

2) Διενέργεια κτηνιατρικών ελέγχων σε περιόδους 
(Χριστούγεννα, Πάσχα, λοιπές εορτές κλπ) που παράγο- 
νται και διακινούνται πολύ μεγάλες ποσότητες τροφίμων 
ζωικής προέλευσης σε πολύ μικρό χρονικό διάστημα. 

3) Διαχείριση διατροφικών κρίσεων εξ αιτίας της εμφά¬ 
νισης κρουσμάτων τροφοδηλητηριάσεων στο κατανα¬ 
λωτικό κοινό λόγω ρύπανσης και επιμόλυνσης τροφίμων, 
από τοξικούς ή μολυσματικούς παράγοντες και υλοποίη¬ 
ση μέτρων όπως: α) λήψη και αποστολή των κατάλληλων 
δειγμάτων, β) άμεση διενέργεια ελέγχου στους χώρους 
παραγωγής και διάθεσης των τροφίμων και γ) δέσμευση 
ή κατάσχεση ή απόσυρση ή και καταστροφή των ύπο¬ 
πτων τροφίμων ζωικής προέλευσης. 

III. Ζωανθρωπονόσοι και Δημόσια Υγεία 

Διενέργεια των κτηνιατρικών ελέγχων κατά την διάρ¬ 
κεια εξυγίανσης του κτηνοτροφικού κεφαλαίου για τον 
έλεγχο ή την εκρίζωση των ζωοανθρωπονόσων, για την 
προστασία της Δημόσιας Υγείας και της Υγείας των ζώων, 
ως ακολούθως: 

1. Πρόγραμμα εμβολιασμού των κόκκινων αλεπούδων 
έναντι του ιού της Λύσσας καθώς πρέπει σε διάστημα 
τριών περίπου μηνών να ελεγχθεί: 

α) Η ανάδοχος εταιρεία για τις συνθήκες μεταφοράς 
του εμβολίου (τήρηση της ψυκτικής αλυσίδας) και την 
παράδοσή του στα εναέρια μέσα ρίψης, β) η ρίψη των 
εμβολίων από τα εναέρια μέσα διενέργειας του εμβολι¬ 
ασμού (απογείωση, προσγείωση, δρομολόγια), γ) Λήψη 
δειγμάτων εγκεφάλου και αίματος, κατά τις απογευμα¬ 
τινές ή νυκτερινές ώρες, από τα ζώα στόχους (κόκκινες 
αλεπούδες) που θανατώνονται από συνεργεία θηροφυ- 
λακής ή κυνηγών στα πλαίσια της ενεργητικής επιτήρη¬ 
σης της Λύσσας. 

2. Κτηνιατρικοί έλεγχοι για την προστασία της Δημόσι¬ 
ας Υγείας και της Υγείας των ζώων για λοιπά νοσήματα 
που μεταδίδονται από τα ζώα στον άνθρωπο (Γρίπη των 
πτηνών, Σπογγώδεις Εγκεφαλοπάθειες, Βρουκέλλωση, 
Μελιταίος, Ιός του Δυτικού Νείλου, Φυματίωση, Μελι- 
ταίος κ.α.) και των οποίων η εμφάνιση είναι απρόβλεπτη 
και απαιτείται άμεση λήψη υγειονομικών μέτρων σύμ¬ 
φωνα με τα αντίστοιχα «Σχέδια Έκτακτης Ανάγκης» ή τα 
Προγράμματα Εξυγίανσης, με την εμφάνιση ή και με την 
υποψία εμφάνισης κρούσματος, ως εξής: α) κλινική και 
επιδημιολογική διερεύνηση των κτηνοτροφικών εκμε¬ 
ταλλεύσεων, β) λήψη και αποστολή δειγμάτων παθολο¬ 
γικού υλικού για εργαστηριακή εξέταση, γ) ενημέρωση 
των κτηνοτροφών, δ) καταγραφή, θανάτωση, ταφή ή 
αποτέφρωση των προσβληθέντων ζώων, ε) διενέργεια 
του καθαρισμού και των απολυμάνσεων, στ') έλεγχος 
τήρησης των περιοριστικών μέτρων (όπως απαγόρευση 
μετακινήσεων ζώντων ζώων, διακίνησης προϊόντων ζω¬ 
ικής προέλευσης, χορτονομής κλπ), ζ) έλεγχος και λήψη 
δειγμάτων από ζώα της άγριας πανίδας. 

IV. Έκτακτες ή επείγουσες καταγγελίες που απαιτούν 
αυτοπρόσωπη παρουσία κτηνιάτρου 

Διερεύνηση καταγγελιών πολιτών, φορέων ή οργανώ¬ 
σεων ή εκτέλεση εισαγγελικών παραγγελιών για επιτόπι¬ 
ες αυτοψίες και έκδοση κτηνιατρικής γνωμάτευσης, μετά 

το πέρας της λειτουργίας των Δημοσίων Υπηρεσιών, ως 
ακολούθως: α) διενέργεια επείγουσας νεκροψίας και νε¬ 
κροτομής σε νεκρά παραγωγικά ζώα ή ζώα συντροφιάς 
(δηληριασθέντα, κακοποιηθέντα κλπ), η καθυστέρηση 
της οποίας αλλοιώνει το επιστημονικό αποτέλεσμα, 
β) επ' αυτοφώρω βεβαίωση και διαπίστωση παραβατι- 
κής συμπεριφοράς, σε συνεργασία με άλλες διωκτικές 
αρχές (Αστυνομία, Λιμεναρχείο κλπ), κατά την παράνομη 
διακίνηση ζώντων ζώων ή προϊόντων ζωικής προέλευ¬ 
σης, γ) άμεση εκτέλεση Εισαγγελικής παραγγελίας. 

2. Τμήμα Φυτοϋγειονομικού και Ποιοτικού Ελέγχου: 

Για την προστασία και αποτροπή του κινδύνου απάτης 
και παραπλάνησης του καταναλωτικού κοινού διενερ- 
γούνται έλεγχοι από γεωπόνους, γεωπόνους-ποιοτικούς 
ελεγκτές σε νωπά φρούτα και λαχανικά σε όλα τα στάδια 
παραγωγής, συσκευασίας-τυποποίησης, εμπορίας και 
διακίνησής τους. (ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 
αριθ. 543/2011 ΤΗΣ ΕΠΙΤΡΟΠΗΣ) προκειμένου να δια¬ 
σφαλιστούν οι απαιτούμενες ποιοτικές προδιαγραφές 
εμπορίας. Οι υπάλληλοι καλούνται να εργαστούν και πέ¬ 
ραν του κανονικού τους ωραρίου (απογευματινές) καθώς 
και συγκεκριμένες περιόδους λόγω της εποχικής φύσης 
κάποιων καλλιεργητικών εργασιών κατά τις οποίες διε- 
νεργούνται οι προβλεπόμενοι έλεγχοι. 

Συγκεκριμένα: 

1. Έλεγχοι σε φυτείες ακτινιδίων και μετρήσεις σακ- 
χάρων προκειμένου η ΔΑΟΚ ΠΕ Ξάνθης να προβεί σε 
απόφαση έναρξης συγκομιδής (Υ.Α.290524/2010). Κατά 
την διάρκεια του έτους 2017 διαπιστώθηκαν επτά (7) μη 
συμμορφώσεις σε παραγωγούς και επιβλήθηκαν διοικη¬ 
τικά πρόστιμα εξαιτίας της συγκομιδής ακτινιδίων πριν 
την απόφαση έναρξης αυτής. Οι έλεγχοι διεξήχθησαν 
εντός του προβλεπόμενου ωραρίου εργασίας. Ωστόσο 
η παραγωγή δεν κατέστη δυνατό να εντοπιστεί καθώς 
διακινήθηκε κατά τις απογευματινές ώρες και τα Σαββα¬ 
τοκύριακα. Συνεπώς είναι απαραίτητοι έκτακτοι έλεγχοι 
και περιπολίες κατά τις απογευματινές ώρες. 

2. Έλεγχοι στον τρύγο. Ένα από τα αντικείμενα του 
τμήματος είναι οι έλεγχοι στην παραγωγή, διακίνηση 
και πώληση οίνου. Πρόβλημα αποτελεί η παράνομη οι¬ 
νοποίηση και κατά επέκταση και η παράνομη πώληση 
του παραγόμενου αυτού οίνου. Αυτό έχει ως αποτέλεσμα 
μεγάλες ποσότητες παράνομου οίνου να κατακλύζουν 
την αγορά και να ανταγωνίζονται τις ποσότητες αυτών 
που παράγονται νόμιμα. Αυτό τα τελευταία χρόνια και 
ιδιαιτέρα μετά την επιβολή του φόρου κρασιού προκα- 
λεί τις έντονες διαμαρτυρίες των οινοπαραγωγών. Κατά 
επέκταση του παράνομου οίνου είναι και η παραγωγή 
παρανόμου τσίπουρου. Σημαντικό ρόλο σε όλο αυτό 
διαδραματίζει και ο έλεγχος στον τρύγο και ειδικότερα 
κατά τις απογευματινές ώρες και τα Σαββατοκύριακα, 
με καταμέτρηση των συγκομισμένων ποσοτήτων παρα¬ 
γωγής, προκειμένου να διαπιστωθεί η σύνδεση μεταξύ 
παραγόμενης ποσότητας οινοποιήσιμου σταφυλιού και 
παραγωγής οίνου. 

γ) Δ/νση Ανάπτυξης Π.Ε. Ξάνθης 

Διενέργεια εκτάκτως περιοδικού ελέγχου Μέτρων και 
Σταθμών, καθώς και ο έλεγχος των βυτιοφόρων αυτο¬ 
κινήτων μεταφοράς και διανομής υγρών καυσίμων για 


την προστασία του καταναλωτικού κοινού από τυχόν 
καταδολιεύσεις κατά τις παραδόσεις του πετρελαίου 
θέρμανσης, έλεγχος παρεμπορίου, εξέταση καταγγελιών 
σχετικά με την λειτουργία της αγοράς και την προστασία 
των καταναλωτών. 

δ) Δ/νση Δημόσιας Υγείας και Κοινωνικής Μέριμνας 
Π.Ε. Ξάνθης 

Οι υπάλληλοι της Υπηρεσίας του κλάδου ΤΕ Εποπτών 
Δημόσιας Υγείας είναι αρμόδιοι για τους τακτικούς και 
έκτακτους ελέγχους καπνίσματος κατά τις πρωινές αλλά 
και τις απογευματινές ώρες, για τακτικούς και έκτακτους 
υγειονομικούς ελέγχους σε καταστήματα τις πρωινές και 
απογευματινές ώρες καθώς και σε περιπτώσεις καταγγε¬ 
λιών για έκτακτες αυτοψίες και υγειονομικούς ελέγχους 
μετά το πέρας του ωραρίου εργασίας όπως και σε περι¬ 
πτώσεις εκτάκτων αναγκών (π.χ φυσικές καταστροφές, 
χημικά ατυχήματα, κ.α), για τον έλεγχο προγράμματος 
καταπολέμησης κουνουπιών και πιστοποίηση των αντί¬ 
στοιχων εφαρμογών καταπολέμησης κατά τις απογευμα¬ 
τινές ώρες (πριν την έναρξη του ωραρίου π.χ. 05.00-07.00). 

Οι υπάλληλοι της Υπηρεσίας του κλάδου ΠΕ Κοινωνι¬ 
κής Εργασίας είναι αρμόδιοι σε περιπτώσεις που θα προ- 
κύψει η ανάγκη για έκτακτες κοινωνικές έρευνες εκτός 
ωραρίου εργασίας καθώς και σε περιπτώσεις συνοδείας 
ανηλίκων σε ιδρύματα εκτός της ΠΕ ή της Περιφέρειας 
(π.χ. Αθήνα, Ιωάννινα, κλπ). 

Οι υπάλληλοι της Υπηρεσίας των κλάδων ΠΕ Ιατρών, 
ΤΕ Επισκεπτών Υγείας, ΤΕ Νοσηλευτών και ΔΕ Υγείας και 
Πρόνοιας είναι αρμόδιοι σε περιπτώσεις που θα προκύ- 
ψει η ανάγκη για επιδημιολογικές έρευνες λόγω εκτά¬ 
κτων αναγκών όπως κρούσματα ασθενειών, επιδημιών 
και για εμβολιασμούς σε περιπτώσεις εκτάκτων αναγκών 
για την πρόληψη της δημόσιας υγείας, εκτός ωραρίου 
εργασίας κατά τις απογευματινές ώρες. 

ε) Δ/νση Μεταφορών και Επικοινωνιών Π.Ε. Ξάνθης 

Οι υπάλληλοι της Υπηρεσίας καλούνται να απασχο¬ 
ληθούν στην: α) υποβοήθηση για τη χορήγηση αδειών 
οδήγησης (όπως, ταξινόμηση φακέλων, αρχειοθέτηση 
εγγράφων, ταξινόμηση των απογραφικών αδειών οδήγη¬ 
σης και εισαγωγή σχετικών στοιχείων των αδειών αυτών 
σε Ηλεκτρονικό Υπολογιστή), β) τη μελέτη και επεξερ¬ 
γασία στατιστικών στοιχείων και λοιπών θεμάτων που 
έχουν σχέση με τις εξετάσεις υποψηφίων οδηγών, γ) τη 
διεκπεραίωση των σχετικών εργασιών που αφορούν ελ¬ 
ληνικές άδειες οδήγησης που επιστρέφονται από χώρες 
της Ε.Ε. ή ζητούνται πληροφορίες για την γνησιότητά 
τους ή για τη σύνταξη και διεκπεραίωση αλληλογραφίας 
με χώρες της Ε.Ε. αναφορικά με συγκεκριμένες άδειες 
οδήγησης που έχουν εκδοθεί από τις αρμόδιες ελληνι¬ 
κές αρχές, δ) τη διεκπεραίωση θεμάτων που αφορούν 
τις οικονομικές υπηρεσίες (όπως, έλεγχο δικαιολογητι- 
κών, εξεταστών ιατρών, εξεταστών υποψηφίων οδηγών, 
σύνταξη καταστάσεων), ε) την επεξεργασία στοιχείων 
αδειών οδήγησης και λοιπών θεμάτων, στ) την διενέρ¬ 
γεια των απαιτού μενών ελέγχων σε Σχολές Οδηγών/ 
ΚΕ.Θ.Ε.Τ.Ο,/Κέντρων Π.Ε.Ι., πέραν του κανονικού ωραρί¬ 
ου σε εφαρμογή των διατάξεων του άρθρου 3, της υπ' 
αριθμόν 33243/4949 (ΦΕΚ 2250/τ.Β'/72012) απόφασης 
του Υπουργείου Υποδομών, Μεταφορών και Δικτύων, 

περί ελέγχου - εποπτείας Σχολών Οδηγών/Κέντρων 
Π.Ε.Ι., καθώς και του φόρτου εργασίας που έχει προκόψει 
από την συνταξιοδότηση υπαλλήλων, ανασυγκρότηση 
αρχείου κ.α. ζ) υποβοήθηση για τη χορήγηση αδειών 
κυκλοφορίας (όπως καταγραφή πιστοποιητικών τελω¬ 
νείων, ταξινόμηση, και αρχειοθέτηση φακέλων αδειών 
κυκλοφορίας). 

στ) Δ/νση Τεχνικών Έργων Π.Ε. Ξάνθης 

Όλοι οι υπάλληλοι της Δ.Τ.Ε. μετέχουν σε ομάδες επι¬ 
φυλακής εκτάκτων αναγκών με ουσιαστικό ρόλο (συ¬ 
νεργασία με αστυνομικές αρχές, πυροσβεστική υπηρε¬ 
σία, πολιτική προστασία, Δημάρχους, Αντιδημάρχους, 
Αντιπεριφερειάρχη και Περιφερειάρχη) καθ' όλη την 
διάρκεια του εικοσιτετράωρου κάθε ημέρα, εργάσιμη ή 
μη, όσο προκύπτουν θέματα και προβλήματα εκτάκτων 
αναγκών (θεομηνίες, καταπτώσεις, πάχνη, χιονοπτώσεις, 
πλημμύρες, πυρκαγιές κ.α.). και μετά από απρόβλεπτες 
καταστάσεις (τροχαία ατυχήματα, δολιοφθορές). Έτσι οι 
υπάλληλοι είναι επιφορτισμένοι με την επικοινωνία, τον 
έλεγχο, τον συντονισμό, την επιχειρησιακή δράση για 
την αντιμετώπιση των παραπάνω φαινομένων (τεχνικοί, 
οδηγοί αυτοκινήτων, χειριστές εκχιονιστικών, εργάτες). 
Ειδικότερα: 

α) Οι υπάλληλοι της Υπηρεσίας των κλάδων ΠΕ & ΤΕ 
Μηχανικών,ΤΕ Εργοδηγών και ΔΕ Εργοδηγών (Δομικών 
Έργων) είναι υπεύθυνοι για: 

1. Επιβλέψεις έργων πέραν του υπηρεσιακού ωραρί¬ 
ου (σκυροδετήσεις, ασφαλτοσκυροδετήσεις) λόγω ανα¬ 
γκαιότητας εφαρμογής κανονισμών, προδιαγραφών και 
κανόνων τέχνης. 

2. Ελέγχους κατάστασης Εθνικού και Επαρχιακού οδι¬ 
κού δικτύου μετά από απρόβλεπτες καταστάσεις (τρο¬ 
χαία ατυχήματα, δολιοφθορές) και έκτακτες ανάγκες 
(θεομηνίες). 

3. Ελέγχους των χειμάρρων όλου του Νομού σε κατα¬ 
στάσεις έκτακτων αναγκών 

4. Συνεργασία με την έδρα της Περιφέρειας (Περιφε¬ 
ρειάρχη, Εκτελεστική Γραμματέα. Δ.Τ.Ε. Περιφέρειας, Πο¬ 
λιτική Προστασία, Ενδιάμεση Διαχειριστική Αρχή. Γεν 
Δ/νση Αναπτ. Προγρ/σμού Περιβ/ντος και Υποδομών) 
και συνεργασία με άλλες Π.Ε. της Π.Α.Μ.Θ. απρόβλεπτα 
και πέραν του υπηρεσιακού ωραρίου. 

5. Δειγματοληψίες για εργαστηριακούς ελέγχους σε 
όλη τη Περιφέρεια πέραν του υπηρεσιακού ωραρίου 
(σκυροδετήσεις, ασφαλτοσκυροδετήσεις) λόγω ανα¬ 
γκαιότητας εφαρμογής κανονισμών, προδιαγραφών 
και κανόνων τέχνης. 

6. Εισηγήσεις με παρουσία των εισηγητών σε Περιφε¬ 
ρειακό Συμβούλιο και Οικονομική Επιτροπή πέραν του 
υπηρεσιακού ωραρίου. 

β) Οι υπάλληλοι της Υπηρεσίας του κλάδου ΔΕ Οδηγών 
εκτελούν όλες τις μετακινήσεις του προσωπικού όλων 
των Υπηρεσιών της Π.Ε. Ξάνθης προς όλες τις κατευ¬ 
θύνσεις καθ' όλη την διάρκεια του εικοσιτετράωρου 
κάθε ημέρα, εργάσιμη ή μη. Επίσης ασχολούνται με την 
συντήρηση όλου του Εθνικού και Επαρχιακού οδικού 
δικτύου της Π.Ε. Ξάνθης, τις έκτακτες ανάγκες (ρίψη άλα¬ 
τος, κοπή κλαδιών και χόρτων λόγω θεομηνιών) και σε 
απρόβλεπτες καταστάσεις. 


γ) Οι υπάλληλοι της Υπηρεσίας των κλάδων ΔΕ Χει¬ 
ριστών μηχανημάτων, ΔΕ Τεχνιτών καιΤΕ Βοηθητικού 
Προσωπικού-Εργατών ασχολούνται με τη συντήρηση 
όλου του Εθνικού και Επαρχιακού οδικού δικτύου της 
Π.Ε. Ξάνθης, τις έκτακτες ανάγκες (ρίψη άλατος, κοπή 
κλαδιών και χόρτων λόγω θεομηνιών) και σε απρόβλε¬ 
πτες καταστάσεις. 

δ) Ο υπάλληλος της Υπηρεσίας του κλάδου ΔΕ Διοι¬ 
κητικών Γραμματέων έχει συνεργασία για διοικητικά 
θέματα με την έδρα της Περιφέρειας και άλλων Π.Ε. της 
Π.Α.Μ.Θ. πέραν του υπηρεσιακού ωραρίου. 

ζ) Τμήμα Περιβάλλοντος και Ύδροοικονομίας Π.Ε. 
Ξάνθης. 

1. Μέτρηση θορύβου από επιχειρήσεις ή οικίες (κλι¬ 
ματιστικών, συστημάτων εξαερισμού κλπ.). 

2. Αέρια ρύπανση προερχόμενη από καύσιμη ύλη (αρ¬ 
τοποιία, βιομηχανίες). 

3. Σημειακή ρύπανση υδάτων, που θα πρέπει να δια¬ 
πιστωθεί άμεσα. 

4. Έκτακτα περιβαλλοντικά ζητήματα που απαιτούν 
άμεση διευθέτηση. 

η) Τμήμα Πολιτικής Προστασίας Π.Ε. Ξάνθης 

Η υπερωριακή απασχόληση καθίσταται απαραίτητη 
καθόσον στα πλαίσια των αρμοδιοτήτων της πολιτικής 
προστασίας είναι δυνατόν να προκύψουν ξαφνικά έκτα¬ 
κτες απρόβλεπτες και επείγουσες ανάγκες οφειλόμενες 
σε εξαιρετικά αίτια όπως μεταξύ άλλων και στις ακόλου¬ 
θες περιπτώσεις: 

1. Έκτακτες καταστάσεις πολιτικής προστασίας από 
έντονα και επικίνδυνα καιρικά φαινόμενα, τεχνολογικά 
ατυχήματα, σεισμούς κλπ. και συντονισμός εμπλεκομέ- 
νων φορέων για την αντιμετώπιση φυσικών καταστρο¬ 
φών και τεχνολογικών ατυχημάτων κατά τη διάρκεια 
εκδήλωσης καταστροφικών φαινομένων. 

2. Σύγκληση εκτάκτων Συντονιστικών Οργάνων Πολι¬ 
τικής Προστασίας (ΣΟΠΠ) κατά τη διάρκεια ή μετά από 
έντονα καιρικά φαινόμενα καθώς και φυσικές και τεχνο¬ 
λογικές καταστροφές. 

3. Διενέργεια αυτοψιών σε επικίνδυνες περιοχές έπειτα 
από ενδείξεις ή υπόνοιες για προβλήματα, για τον προσ¬ 
διορισμό της κατάστασης έκτακτης ανάγκης πολιτικής 
προστασίας όπως σε αναχώματα, δρόμους, επικίνδυνες 
βιομηχανικές εγκαταστάσεις τύπου «5ΕΧ/Ε50», πρανή 
οδών στα οποία υπάρχει κίνδυνος κατολίσθησης κλπ. 

4. Αντικατάσταση (λόγω έλλειψης προσωπικού) των 
υπαλλήλων, προϊσταμένων κλπ σε περιπτώσεις φυσικών 
και τεχνολογικών καταστροφών των άλλων Περιφερει¬ 
ακών Ενοτήτων της Π.Α.Μ.Θ. (Π.Ε. Καβάλας - Δράμας- 
Έβρου - Ροδόπης) σε οποιεσδήποτε ώρες του 24ώρου. 

5. Όταν υπάρχει έκτακτο δελτίο επιδείνωσης καιρικών 
φαινομένων ή χάρτης πρόβλεψης κινδύνου πυρκαγιάς 
με βαθμό επικινδυνότητας από 3 και πάνω τότε είναι 
υποχρέωση της υπηρεσίας να παρακολουθεί το φαινό¬ 
μενο (το οποίο ενδέχεται να οδηγήσει σε καταστάσεις 
έκτακτης ανάγκης πολιτικής προστασίας) οποιεσδήποτε 
ώρες της ημέρας-απογεύματος-νύχτας και να ενεργο¬ 
ποιεί τον μηχανισμό απόκρισης πολιτικής προστασίας 
οποτεδήποτε και εάν αυτό χρειαστεί. 

6. Έκδοση δελτίων τύπου και ενημέρωση του κοινού 
σχετικά με τη διακοπή κυκλοφορίας οχημάτων εξαιτίας 
διάφορων απρόβλεπτων γεγονότων καθώς και ενημέ¬ 
ρωση του κοινού για εκκενώσεις ή προφύλαξη από έκτα¬ 
κτα καταστροφικά φαινόμενα πριν την δημιουργία τους. 

7. Ανταπόκριση σε πυρκαγιές κατά τις οποίες ειδοποι¬ 
είται η υπηρεσία από την Πυροσβεστική υπηρεσία και 
πρέπει να συνδράμει στο έργο της Πυροσβεστικής με 
ενεργοποίηση των εμπλεκομένων φορέων και υπηρε¬ 
σιών πολιτικής προστασίας. 

8. Συντονισμός σε επιχειρήσεις έρευνας και διάσωσης 
αγνοουμένων εκτός αστικού ιστού της πόλης με την βο¬ 
ήθεια και εθελοντικών οργανώσεων. 

9. Συντονισμός σε περιπτώσεις επιχειρήσεων μεταφοράς 
και απεγκλωβισμού πληγέντων από έντονα καιρικά φαι¬ 
νόμενα (χιονοπτώσεις, παγετός, σεισμός, κατολισθήσεις). 

θ) Γραφείο ΠΑΜ-ΠΣΕΑ Π.Ε. Ξάνθης 

1. Προετοιμασία για την διεξαγωγή διακλαδικών ασκή¬ 
σεων ΑΛΕΞΑΝΔΡΟΣ, ΠΑΡΜΕΝΙΩΝ. 

2. Προετοιμασία για τις επιθεωρήσεις από Μικτές Επι¬ 
τελικές Επιτροπές διαφόρων Υπουργείων. 

3. Έκτακτοι υπηρεσιακοί λόγοι (τακτικές και έκτακτες 
συσκέψεις, ασκήσεις π.χ. ΙΡΙΣ, κλπ.). 

Το ύψος της δαπάνης που θα προκύψει θα καλυφθεί 
από τις πιστώσεις του προϋπολογισμού οικονομικού 
έτους 2018 και υπολογίζεται ως εξής: 

α) 1. Γραφείο Αντιπεριφερειάρχη Π.Ε. Ξάνθης. 

Υπάλληλοι: τέσσερις (4), Ειδικός Σύμβουλος: ένας (1). 

2. Τμήμα Πολιτικής Προστασίας Π.Ε. Ξάνθης. 

Υπάλληλοι: ένας (1). 

3. Γραφείο ΠΑΜ-ΠΣΕΑ Π.Ε. Ξάνθης. 

Υπάλληλοι: ένας (1). 

Ειδικός Φορέας: 2072 ΚΑΕ: 0511.0001 Προϋπολογι¬ 
σμός: 10.000,00 €. 

β) Δ/νση Αγροτικής Οικονομίας και Κτηνιατρικής Π.Ε. 
Ξάνθης. 

1. Τμήμα Κτηνιατρικής 

Υπάλληλοι: είκοσι δύο (22). 

Ειδικός Φορέας: 2292 ΚΑΕ: 0511.0001 Προϋπολογι¬ 
σμός: 15.000,00 €. 

2. Τμήμα Φυτοϋγειονομικού και Ποιοτικού Ελέγχου: 

Υπάλληλοι: έξι (6). 

Ειδικός Φορέας: 2291 ΚΑΕ: 0511.0001 Προϋπολογι¬ 
σμός: 4.000,00 €. 

γ) Δ/νση Ανάπτυξης Π.Ε. Ξάνθης. 

Υπάλληλοι: τέσσερις (4). 

Ειδικός Φορέας: 2351 ΚΑΕ: 0511.0003 Προϋπολογι¬ 
σμός: 7.627,00 €. 

δ) Δ/νση Δημόσιας Υγείας και Κοινωνικής Μέριμνας 
Π.Ε. Ξάνθης. 

Υπάλληλοι: δέκα (10). 

Ειδικός Φορέας: 2151 ΚΑΕ: 0511.0001 Προϋπολογι¬ 
σμός: 3.300,00 €. 

ε) Δ/νση Μεταφορών και Επικοινωνιών Π.Ε. Ξάνθης, 

Υπάλληλοι: είκοσι ένας (21). 

Ειδικός Φορέας: 2391 ΚΑΕ: 0511.0001 Προϋπολογι¬ 
σμός: 5.000,00 €. 

στ) 1. Δ/νση Τεχνικών Έργων Π.Ε. Ξάνθης. 

Υπάλληλοι: τριάντα οκτώ (38). 

2. Τμήμα Περιβάλλοντος και Ύδροοικονομίας Π.Ε. 
Ξάνθης. 

Υπάλληλοι: πέντε (5). 


Ειδικός Φορέας: 2311 ΚΑΕ: 0511.0001 

Προϋπολογισμός: 7.500,00 €. 

• Οι ώρες απογευματινής εργασίας καθ' υπέρβαση του 
υποχρεωτικού ωραρίου ορίζονται ανά εξάμηνο, χωρίς 
δυνατότητα αυξομείωσης μεταξύ των δύο (2) εξαμήνων, 
μέχρι εκατόν είκοσι (120) για κάθε υπάλληλο, ήτοι 13.560 
ώρες/εξάμηνο (113 υπάλληλοι X120 ώρες) και 27.120 ώρες 
ετησίως (13.560 X 2). Οι ανωτέρω υπάλληλοι δικαιούνται 
υπερωριακής αποζημίωσης μόνο στην περίπτωση που 
δεν είναι δικαιούχοι άλλης υπερωριακής αποζημίωσης 
από οποιονδήποτε φορέα για το ίδιο χρονικό διάστημα. 

• Η κάθε Υπηρεσία από τις προαναφερόμενες της 
Περιφερειακής Ενότητας Ξάνθης θα εκδώσει απόφαση 
συγκρότησης συνεργείου υπερωριακής απασχόλησης, 
στην οποία θα αναφέρονται ονομαστικά οι συμμετέχο- 
ντες υπάλληλοι, το αντικείμενο απασχόλησης, το χρο¬ 
νικό διάστημα και οι ώρες απασχόλησης για τον κάθε 
υπάλληλο, κατά μήνα. 

• Ο Προϊστάμενος της κάθε Υπηρεσίας θα βεβαιώνει 
την υπερωριακή απασχόληση των υπαλλήλων και το 
υπερωριακά παρασχεθέν έργο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 19 Ιανουάριου 2018 
Η Εκτελεστική Γραμματέας 
ΖΩΗ ΚΟΣΜΙΔΟΥ 


Αριθμ. 15 _ (2) 

Καθορισμός κατ'αποκοπή χορηγήματος καθαρι¬ 
ότητας του Περιφερειακού Επιμορφωτικού Κέ¬ 
ντρου (Π.Ε.Κ.) Ιωαννίνων για το έτος 2018. 

Ο ΔΙΕΥΘΥΝΤΗΣ ΤΟΥ ΠΕΡΙΦΕΡΕΙΑΚΟΥ 
ΕΠΙΜΟΡΦΩΤΙΚΟΥ ΚΕΝΤΡΟΥ (ΠΕΚ) ΙΩΑΝΝΙΝΩΝ 

Έχοντας υπόψη: 

Ι.Το με αριθμ. 2/74839/0026/10-10-2012 έγγραφο 
της 26ης Δ/νσης Συντ/σμού και Ελέγχου εφαρμογής Δη- 
μοσιολογιστικών Διατάξεων της Γενικής Γραμματείας 
Δημοσιονομικής Πολιτικής με θέμα «Πάγιο κατ'αποκοπή 
χορήγημα για καθαριότητα». 

2. Την αριθμ. 2/5091/0026/25-5-2012 (ΦΕΚ 1741 /Β'/ 
25-05-2012) απόφαση του Υπουργού Οικονομικών περί 
«Καθορισμού διαδικασίας και δικαιολογητικών για την 
πληρωμή δαπανών πάγιων κατ'αποκοπή χορηγημάτων 
και μισθωμάτων κτιρίων δημοσίων υπηρεσιών». 

3. Το ν. 3861 /2010 (ΦΕΚ 112/Α713-07-2010) σχετικά με 
«Ενίσχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια» και άλλες διατάξεις». 

4. Τη με αριθμ. Φ. 353.1 ./324/105657/Δ 1 απόφαση 
του Υπουργού Εθνικής Παιδείας και θρησκευμάτων 
(ΦΕΚ 1340/16-10-2002 τ.Β') «Καθορισμός των ειδικότε¬ 
ρων καθηκόντων και αρμοδιοτήτων των προϊστάμενων 
των περιφερειακών υπηρεσιών πρωτοβάθμιας και δευ- 

τεροβάθμιας εκπαίδευσης, των διευθυντών και υποδιευ¬ 
θυντών των σχολικών μονάδων ΣΕΚ και των συλλόγων 
των διδασκόντων». 

5. Το π.δ.250/1992 αρ. 11, παρ. 8, «Αρμοδιότητες Δι¬ 
ευθυντή Π ΕΚ». 

6. Τη με αριθμ. ΣΤ5/56/13-11-2000 απόφαση του 
Υπουργού Εθνικής Παιδείας και Θρησκευμάτων 
(ΦΕΚ 1409/17-11-2000 τ.Β') «Μεταβίβαση δικαιώματος 
υπογραφής «Με εντολή Υπουργού» στους προϊσταμέ- 
νουςτων Διευθύνσεων και Γραφείων Πρωτοβάθμιας και 
Δευτεροβάθμιας Εκπαίδευσης των Νομών και Νομαρχι¬ 
ών και στους Διευθυντές των Περιφερειακών Επιμορφω¬ 
τικών Κέντρων (Π.Ε.Κ.)». 

7. Τη με αριθμ. 158701/Γ1/27/09/2016 απόφαση του 
Υπουργού Παιδείας, Έρευνας και Θρησκευμάτων, περί 
ορισμού Διευθυντών Και Υποδιευθυντών στα Περιφερει¬ 
ακά Επιμορφωτικά Κέντρα (Π.Ε.Κ.) της χώρας. 

8. Την με αρ. πρωτ. 218/20-12-2017 απόφαση κατα¬ 
νομής πιστώσεων προϋπολογισμού οικ. Έτους 2018 του 
ΠΕΚ Ιωαννίνων (ΑΔΑ: 6ΙΞ24653ΠΣ-5Υ2). 

9. Τις ανάγκες της υπηρεσίας, αποφασίζει: 


Τον καθορισμό του ετήσιου κατ' αποκοπή χορηγή¬ 
ματος για δαπάνες καθαριότητας του Περιφερειακού 
Επιμορφωτικού Κέντρου (ΠΕΚ) Ιωαννίνων, για το έτος 
2018 στο ποσό των 2.605,00 €. 

Η δαπάνη αυτή θα βαρύνει την πίστωση του προϋπο¬ 
λογισμού εξόδων του Ειδικού Φορέα 90-24-183 και ΚΑΕ 
1232 του οικ. έτους 2018. 

Η παραπάνω δαπάνη θα καταβάλλεται με χρηματι¬ 
κό ένταλμα, σε λογαριασμό της υπηρεσίας, στο όνομα 
του Διευθυντή και θα αποδίδεται στον δικαιούχο, βάσει 
μηνιαίων καταστάσεων, για την πληρωμή δαπανών κα¬ 
θαρισμού του Περιφερειακού Επιμορφωτικού Κέντρου 
(ΠΕΚ) Ιωαννίνων. 

Η παρούσα απόφαση αφορά στην με α/α καταχώρη- 
σης 6856 και ΑΔΑ: 6ΙΔ34653ΠΣ-ΡΑΝ απόφαση δέσμευ¬ 
σης πίστωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 17 Ιανουάριου 2018 

Ο Διευθυντής 

ΘΕΟΧΑΡΗΣ ΑΘΑΝΑΣΙΑΔΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























